Most hogy a tél elbandukolt
A munka ránk köszönt
A fák levedlik a hókabátot
Az ágakra kiül a zöld
A sötét napok után végre itt a fény
A nap felolvasztja a gondokat
Végre mulatunk sokat
Áss mélyebbre velünk Úgy jobb magot vetünk
EDENDALE KASTÉLY
A föld jövője a tavasz
Szeressük egymást itt Minden döntés számít
A múlt sebein ez tapasz
Itt a perc, mikor a régi lemezt
Újra újnak adjuk el
Bujkálni egy ideig még lehet De ha itt a perc, fizetni kell
ELŰZTÉK A BÚS POLGIT
Számoltam, hány nap még, hogy sokan Mind, ki span, itt lesznek velem
Jöjjön a bringázás
Vagy egy kis futás
Végre mulatunk hát
Ültess el egy csírát Szeresd, add a csít át
S gyümölccsé lesz a virág
Csak egy kis kitartás
S kinn terem a hajtás
Gyümölcsélet a világ
Ha úgy érzed, minden trágya Ne félj, a földnek ágya
A felszín alatt létet érlel
S új életet fakaszt mindjárt
Jöhet borús nap, vagy aszály Az Anyatermészet nagy király
Húzd ki, ami gaz, hagyd meg, mi igaz
Agyad a mag - Ez itt egy hasonlat
Háp, háp, kacsa
A tavasz laza
Ez a természet dala
Kicsit vadulj meg, légy megint gyermek
Etess mókust
Ne a hot dogommal!
Mindig nő, s nem lesz tele
A gondolatnak lesz helye
Mindig nő, s nem lesz tele
Áss mélyebbre velünk Úgy jobb magot vetünk
Mindig nő, s nem lesz tele
A szeretetnek lesz helye
Mindig nő, s nem lesz tele
Á, egy csodás tavaszi reggel.
És a kedvenc családommal töltöm.
Mármint kintről nézem őket, az ablakukból. Nem gáz, nem gáz.
Mindegy, a tavasz növekedést és változást hoz.
És nagy dolgok vannak bimbózóban.
Paige leleplező cikkének hála, a polginak le kellett mondania.
És a helyét átvette egy ideiglenes polgármester, Quincy Leeds.
Rendes hapsi. Vagyis mindenki a nyakán lóg.
De Owennek öt percre sem sikerült őt elcsípnie,
úgyhogy ma próbál valami másra koncentrálni.
Tudjátok, mostanában megkeresett
tévés és filmes produkciókat, hogy forgatásokat próbáljon a parkba csábítani.
Tudjátok, mit? Eleget mondtam. Hadd mesélje el ő.
A Gina Furcase, FBI-t forgatják ma a parkban!
El se hiszem, hogy tényleg ott leszünk a Gina Furcase forgatásán.
Nem azt mondtad, hogy lazán állsz hozzá?
De, de. Jobb? - Furább.
Owen, ezt profin lehoztad. A kedvenc sorink a saját kertünkben.
Ja, ja, eléggé menő.
Gina Furcase, FBI! Ez mind a nagy terv része.
Minél többen látják a parkot teljes szépségében, annál többet akarnak jönni.
Ki tudja? Talán még az ideiglenes polgi figyelmét is felkelti.
És ha nem, vesd be a kukacbreaket a fura hosszú testeddel, ahogy esküvőkön szoktad.
Azt mindig szeretik.
Tehát Tillermanék a forgatásra tartanak, de nem tudják, hogy...
Uram, lehetne halkabban?
Csendben kell lennem. Majd meglátod, mi történik.
Menj a forgatásra. Menj!
Azta! Mennyi kamion és lakókocsi!
Biztos ezekben van Gina Furcase minden tréningrucija.
És a fűre parkoltak. De nem gond, megbékéltem vele.
Igen, békésnek tűnsz.
Mit csinál ez a sok ember? - Ezek jelmezesek. Azok kellékesek.
Ők pirotechnikusok.
Pirotechnikusok? Robbantás is lesz?
Csak pár patron.
Azta! Patron. - Mi az a patron?
Nemtom, de már nyilván nem kérdezhetem meg.
És ott az állatidomárunk, Patricia,
aki vagy Dél-Afrikából, vagy New Jersey-ből jött. Nem tudom.
Bocs, azt mondtad, állatidomár?
Igen, ma van pár mosómedve a forgatáson.
És már állatidomár-segédetek is van. Nagyon örvendek.
Nincs felhatalmazásom, hogy felvegyelek.
Nem lesz gond. - És az ott a haj és smink.
Mi megy odabent?
Ő a sminkmesterünk, egy színészt dukkóz.
Azta! Rajzolhatok valaki arcára?
Beh! Állj be a szakszervezetbe.
Mr. Turrant. - Ők azok? Hát persze, hogy ők!
Nathan Turrant. Úgy örülök, hogy végre találkozunk!
Mikor hallottam, mondom,
ez túl szép, hogy igaz legyen. - Mi?
Az elszánt parkőr, aki egy kastélyban él a parkban az újságíró feleségével,
és a két gyerekükkel, és úgy intézi mindezt? Aztabetyár!
Jól nyomja. Rajta, meséljen még rólunk.
Olvastam a cikkét. - Tényleg? Melyiket?
Hol kapni a legjobb szappant Bronxban. Sose hittem volna, hogy az Armando’snál!
Nahát. Tényleg olvasta. - Hogy tényleg... Ügyelve a részletekre!
Rendező/producerként ez a védjegyem.
Minden sorozatom viseli, a Gina Furcase, FBI, az Adam Stucker, ATF,
és a Delvin Caffant, Állatrendész.
Tényleg jellemző mindre.
Megnézik, hol forgatjuk a jelenetet?
De mennyire!
Akkor jó. Váltsunk valóra pár álmot.
Imádjuk ezt a részt. Főleg Cole. Itt szokott pisilni.
A szívem elrabolta a kis erdei bandita.
Három napig jártuk a parkot.
Mikor rábukkantunk erre a kis ligetre, tudtuk, hogy ez az.
Ez igazából az egyik kedvenc helyem a parkban.
Á, az egyik... Komolyan mondja?
Owen, ha ez túl személyes önnek, kereshetünk másik helyet.
Hé, keresünk másik helyet! - Nem, ez tökéletes.
Lássák csak az emberek a park szépségét.
És nézzétek a ködöt.
Azt mi csináljuk, bocs.
Ne lélegezzék be. Nem tesz jót.
Értem. Csoda szép.
Mr. Turrant, itt a mosómedvék ebédideje. - Mosó Masa kaja!
Ehetek a mosómedvékkel? - Jobbat mondok.
Segíts Patriciának kézből etetni őket.
Ha Cole etetheti a mosómedvéket, én benézhetek a sminkkocsiba?
Nem tudom. Megkérdezem az illetékest.
Várjunk, az én vagyok. Hát persze!
Köszönöm. Köszönöm. Köszönöm. Köszönöm.
Paige, és magával mi lesz? Mit szeretne?
Esetleg egy exkluzív interjút valamelyik színésszel?
Igen. Az fantasztikus lenne.
Tényleg fantasztikus lenne.
Mondjuk, Nicole Fountainebleu, Gina segítőtársa?
Igen! Köszönöm.
És apu mit kér? - Ó, nem, semmit. Megvagyok.
Igazából ma dolgozom.
Őrült ötlet! Csak hallgasson meg,
mi lenne, ha betenném a jelenetbe? - Mi?
Igen! Statisztálni. Perfekt lenne.
Színészkedni? - Owen, bízzon bennem ez ügyben.
Mi lehet hitelesebb, mint egy igazi parkőr egyenruhában?
Én... nem is tudom. - Owen, ne már. Ez a Gina Furcase, FBI.
Vállalom! - Imádom.
Eszméletlen! Összejön a két kedvenc dolgom a világon,
Gina Furcase és a park.
És a családod? - Igaz. A három kedvenc dolgom.
A kettő, amit mondtam, és a családom.
Semmi baj, édes. Izgulsz, tudjuk.
Most nézze meg.
Ez a buta park azt se tudja, mi vár rá.
Hogy tudná egy park... - Csitt! Erősebben.
Igyekszem. Nehéz áthatolni ennyi bőrkeményedésen.
Eltört a körmöm. Szerintem benne maradt.
Csendet! Ármánykodom.
Eljövök érted, park. - Szóval a park már hallja is?
Ó, teremtőm. Ne beszéljen.
El akarom mondani a parknak, hogy úgyis megveszem.
Úgyis megveszlek, park.
És az összes kövedet és padodat és buta fádat.
És a madarakat? - Azokat is!
Hogy hajtja végre, ha Whitebottom polgi már nincs a zsebében?
Nyugi, pár hónap múlva időközi polgármester-választás lesz.
Csak arról kell gondoskodnom, hogy a nyerő jelölt már a zsebemben legyen.
Ha elsőre nem megy, újra venni és venni kell, Helen.
Több mint egy tucatnyian jelezték, hogy indulnak a választáson...
Stréber. - Nem beszélek.
Köszönöm. De masszírozzon. Még nem tudom, kit támogatok.
Mindenkivel elbeszélgetünk, míg kiderül, ki hajlandó bálba jönni.
Ma kezdjük.
Sok munka lesz rövid idő alatt valakinek...
Magának! - Na tessék.
Shardonnay-val mennünk kell.
Elkésünk a havi si-cu siacu pármasszázsról.
Maga most masszázsra megy? Miért dörgölöm a lábát?
Ez egy előmasszázs.
Nem lehet bestresszelve masszázsra menni.
Ja, persze.
Ki az én kis civilizált uraságom? Hát te! Naná, hogy te.
Hol a csudában találta ezt a két filmsztárt?
Egy kukában a jógastúdió mögött. - Engem is ott fedezzenek fel.
Hogy festek? - Hű. Jól beolajozták a lábad.
Hát itt van!
Owen Tillerman, NYPM. New York-i Parkmenedzser.
Otthonosan mozog a szerepben.
Hát, a saját ruhámban vagyok, és dolgozom. Elég otthonosnak érzem.
Ez jó duma.
Bár használhatnánk, de maga statiszta.
Tényleg ne beszéljen.
Na jó, mire várunk?
Forgassunk! Jó, hozzátok a szemetet!
Szemét? - Klassz. Lehetne többet?
És tudjátok, mit? Ide jöhetne pár tű is.
Hol a tűfelelős? - Mi? Ne. Tűk? Ne.
Most hozzuk a hullát! - Ne, ne.
Eddig nem említette, hogy hulla is lesz.
Itt is van, klassz.
Ugyan, Owen. Ez a Gina Furcase, FBI.
Mindig van hulla. Ennek a résznek a címe: „Az özvegycsináló”.
„Az özvegycsináló.”
Köztudott, hogy a parkban vannak gyilkosságok.
Nem, nem igaz.
De ebben a történetben a park a gyilkos.
Nem mondja komolyan.
Tök jó, nem? Csak fák potyognak emberek fejére.
Nem, nem. - Mr. Turrant,
melyiket szeretné, a repedt koponyát, vagy a betört koponyát?
Klassz. - A teljesen széttörtet.
Miközben Owen buzgón statisztál,
Helen buzgón asszisztál Bitsynek
a megfelelő polgármesterjelölt kereséséhez.
Azért suttogok, mert az asszisztens már kétszer lepisszegett.
Csak egy kölyök.
Nem mintha félnék tőle...
Nagyon sajnálom!
Mik a politikai céljai?
Nem bánnék egy nagyobb hajót.
Mik a politikai céljai?
Hogy képességeimmel a New York-iakat szolgáljam.
Fuj. Mik a politikai céljai?
Polgi. Bestseller. Kongresszus.
Fehér Ház. Vagy talkshow-házigazda.
Üdv. Mr. Turrant, szabad egy gyors szóra?
Persze. Mi nyomja a szívét?
Kicsit aggaszt, ahogy bemutatja a parkot.
Úgy értem, az egész kissé túlzónak tűnik.
Aú! - Sajnálom, nem akartam...
Nem, nem, nem. Nem gond.
Csak az ember a szívét-lelkét beleteszi valamibe,
és néha nehéz elfogadni a kritikát.
De ez is a folyamat része.
Csak nem hinném, hogy jó színben tünteti fel a parkot.
És a munkám konkrétan az, hogy jó színben tüntessem fel a parkot.
Oké, Owen, beavatom egy kis titokba. Csavar van a sztoriban.
A park csak félrevezetés. A gyilkos csőbe húzza a parkot.
Oké, de így is emberek halnak meg itt a sorozatban.
Higgye el, nincs oka aggodalomra.
Próbálja jól érezni magát!
Ahogy a családja. - Szia, apa. Már bajszom van.
Nem igazi. Mármint igazi szőr. Csak nem az enyém.
Ezt fel kell vennem.
Most hátrafelé elsétálok magától.
Ha nekimennék egy fának vagy valaminek, szóljon.
Nem, igazából valahogy kikerüli az összeset...
Telefonálok. Kösz.
De jó interjú volt. Pá.
Halló?
Bitsy? - Mit akar?
A nyögdösés közepén vagyok. - Maga hívott.
Persze. Megtalálta a bábomat?
Csak nyugalom. Mi vagyok én, egy bongódob?
Még nincs nyertes. Ezek a politikusok vagy túl tiszták, vagy túl mocskosak.
Páran konkrétan mocskosak voltak.
Olyan kellene, aki formálható, mint a gyurma.
Kerítsen egy bábot!
Ne nyomja így a lábujjamat! Kinyomja, mint egy áfonyát.
Bitsy mozgatná a szálakat Hát kerítsünk olyan alakot
Ki hittel megteszi, amit kell És nem rendelkezik gerinccel
Jó ég! Hol a sorvég? Ez így sima liba
Találjunk egy illetőt Kiben van egy pici hiba
Az erkölcse a zaciba’ De kifogástalan úr
Bár elszámolni kettőig Se tud kifogástalanul
Emlegetett szamár
Mondja, megfelel, ha csak az alja jut?
Ne legyek a csúcs? Soha. Ez így kinek logikus?
Huss! Mondja, miért jelentkezett hozzánk?
A szellemem hogy fénybe hozzam És a világot így tegyem jobbá
Jó, pá! Helló
Az árral úszni ön hajlandó? - Ó, még jó!
Olyan-e ön, aki mellébeszél S ha kell, mindenre bólintó?
Jó, lehet róla szó Remek, sőt, ennél többet teszek
Elsikkasztom a pénzt S a vetélytárs fejével fizetek
Ecc-pecc, kimehetsz, hahó Olyan kell, aki hajlandó
Ecc-pecc, kimehetsz, nem jó Olyan kell, ki mindig hívható
Kár a szóért, több duma nem kell Lehet már húzni el
Nem nyert, sipirc
Rövid az idő s a főni is
Nézzük
Csak nem diploma? Na? Kuka
Mondható, hogy befolyásolható?
Nem volna példamutató Tisztes vagyok, s jóravaló
Nos, ez könnyen orvosolható
A bajusz kicsit sem megnyerő És ön választást meg nem nyerő
Nos, mondja Önt miért vonzza épp ez a poszt itt?
Azt elmondhatom, miért vonz Hogy megnézzem ezt a formás popsit
Bocs, kézcsókom, ha a bókom direkt Önt szúrnám nagyon
Mit szól hozzá?
Csábító, de kihagyom
Egy nagy rakás libafos Minden jelölt irtózatos
Van, ki túl cuki És van, ki szimplán túl alattomos
A csórókért harcolok. - Tovább!
Parkourt tanítok. - Báj-báj.
Á-á. Csáó.
Nem. Nagy kár.
Kár
Ecc-pecc, kimehetsz, nem jó Ecc-pecc, kimehetsz, nem jó
Kár a szóért, több duma nem kell
Lehet már húzni el, nem nyert
Ecc-pecc, kimehetsz, hahó Olyan kell, aki hajlandó
Ecc-pecc, kimehetsz, nem jó Olyan kell, ki mindig hívható
Nem jut neked hely a listán
Na, szép napot, kislány, nem nyert
Nem
Srácok, figyelem.
Leforgatjuk a mosómedvés részt, aztán hozzuk a sztárunkat.
Jön Gina? - Csak természetesen.
Végzitek a munkátokat, a háttérbe olvadtok, és tessék!
Jön a mosómedve. Oké, a mosómedve szimatol.
Szimatol. És szagot fogott.
Meg is van. Elindult a hulla felé.
Ennyi. Ne feledje, háttér,
teljes csöndet kérünk magától, jó? - Jó, jó, bocsi.
Jó, vegyük újra.
Csak hogy... - És még mindig beszél.
Igen, Owen, mi az?
Szerintem egy mosómedve nem menne egy rohadó hulla felé.
Dögevők, nem rothasztók. - Jó meglátás. Tök érdekes.
Álljunk vissza kezdőbe. És tessék!
És fényes nappal van. - Jó ég. Ennyi!
Bocs, a mosómedve éjszakai állat.
Jó, jó. Nagyon hasznos háttér-információ a háttérszínészünktől.
Próbáljuk meg újra, jó? Tessék!
És mosómedve!
Akkor mondd el, mit láttál.
Kocogtam itt a Central Parkban, mikor megláttam a hullát.
Úgy tűnik, egy fa esett a fejére, és bezúzta.
Mondhatom, hogy ennyi? - Nem.
Szűkebb plán, gereblyés kimarad, forgunk tovább.
Nem véletlenül hívják ezeket a fákat özvegycsinálónak.
A héten már harmadszor öltek.
Ennyi! - Nem ennyizhet.
Ennyi! - Nem mondtam... Nem!
Mi ösztönözte Gina technikus segítőjének eljátszására?
A nagybátyám? Ő az egyik producer.
Az klassz.
Szia, anya. - Sziasztok.
Úristen. - Tudom. Sok.
De ha hagyod leülepedni, rájössz, hogy illik hozzám.
Nahát. Ez annyira élethű.
Téged is megcsinálnak. Akarsz barkót?
Kecskeszakállat? Szarvat? - Talán később.
Most épp Miss Fountainebleu-t interjúvolom.
A fia vérzik?
Cole, mi történt a karoddal? Össze vagy karmolva.
A mosómaci ölelésétől. Újból bevállalnám.
Nézzük apátokat! Most forgatja a nagyjelenetét.
Ja, nézzétek. Felvette a komoly színészarcát.
Szerintem nem színészkedik. - Mondjad.
Szólj Nathannek, hogy a polgi ideugrik.
Állítólag nagy Furcase-es.
Jön a polgi? Apátok hetek óta beszélni akar vele. Ez tökéletes.
Totál odalesz.
Már most is eléggé odavan.
Vagy odavan, vagy nagyon visszatart egy pukit.
Owen, nagyon szeretném, ha szerepelne. Tényleg.
Ezért voltam ilyen jó arc magához és a családjához,
de most megnehezíti, hogy jó arc legyek.
És a legkevésbé sem akarok rossz arc lenni.
Nézze, tudom, hogy szenvedélye ez a műsor, és imádjuk,
tényleg.
De ezt a sok embert és munkát
használhatná arra, hogy jó színben tünteti fel a parkot.
Csak mondom. Ennél többre lenne képes.
Owen, kezdem nem jó arcnak érezni magam. Segítsen, hogy újra jó arc legyek.
Hogy? - Nem tudom. Mondjon olyasmit, hogy:
„Maga olyan remek rendező. Ez egy remek lehetőség.
Kérem, hozzon gitárt a záróbulira.
Csapatjátékos leszek, hagyom, hogy befejezze a jelenetet.”
Ilyesmit.
Bocs, ezeket hol szerezte?
Onnét. A díszletező színeket akart, és ezek színesek.
De mennyire, hogy azok! Ez csillagfürt,
és kipusztult erről a környékről.
Pennsylvaniából kellett hozatnom!
Az u-tesóm, Chris pennsylvaniai. - Jó, elég a tereferéből!
Forgassuk ezt le! Mindenki a kezdőre!
Tudja, mit? Nem. Senki sem megy kezdőre, bármit jelent ez.
Nem hagyom, hogy ezt tegyék. Nem használhatják a virágokat.
És ez a sok szemét? Soha. Kidobjuk mindet.
Ez a miénk? Fenébe, ez kellék. Igazi kuka kell!
Ó, ne. Apa sta... tisztogat. - Ne most, Molly.
Ez a jelenet? A Gina Furcase fura ebben az évadban.
És most elrakom ezt a fát, mert soha nem dőlne rá emberre.
Na jó, ez túl nehéz.
Jó, akkor elrakom a bábut.
Owen, ne. - Nincs több gyilkos fa. Nincs több hulla.
Owen, az csupa patron. - Mi az a patron?
Hát ez a patron.
Owen, nem mondja komolyan!
Mr. Turrant, itt a polgi. Be akart ugrani.
Üdv!
Köszöntöm a Central Parkban?
Polgármester úr. Nathan Turrant, rendező, vezető producer, Gina Furcase, FBI.
Nagyon örülünk, hogy itt van.
Ez a személy épp távozik. Adhatok egy bubis vizet?
Távozom is. De annyit mondok, polgármester úr, a nevem Owen Tillerman.
Én vagyok a parkfelügyelő, és hetek óta próbálom elérni.
Várjunk, nekem nem kínált bubis vizet.
Elmegy a fény, Owen. Mennie kell. - Várjon. Nézze, nem hiszem,
hogy ezt a történetet kéne a világ elé tárni.
Ez a park különleges. És a sorozata is. Sokkal jobbat csinálhatna!
És tudom, hogy statiszta vagyok, és nem kéne beszélnem, de...
Ha elhinti ezt a magot
Az biz’ gyökeret ereszt
Ártatlannak tűnhet legott
De nagyra nő, fogja fel ezt
Mást nem tehetek, vesztek vagy nyerek
De meg kell vívnom ezt a csatát
Fontos e hely, ez parkszerte vélemény
Tőlem függ a sorsa Ha kell, hát megvédem én
Ez édeni táj, mit gyilkosnak talál
Nem hagyom, hogy ön ezt hintse el
Hogy nem bűvöl el még ez a sok szépség?
A füvek, a fák, meg ott az a srác
Csá, srác.
Egy biztos van a nap alatt Hogy ki mint vet, úgy arat
Hát maga itt nem marad
Fontos e hely, ez parkszerte vélemény
Tőlem függ sorsa Ha kell, hát megvédem én
Ez édeni táj, mit gyilkosnak talál
Nem hagyom, hogy ön ezt hintse el
Csak nézzen körül!
Galambok eszik a morzsát Ez nekik nem szemét
Láttam, egyszer egy galamb
Ette a másik szemét Fura volt.
Rengeteg a munka, és Van élményből is elég
Szépség vár mindenfelé, mindenfelé
Fontos e hely, ez parkszerte vélemény
Én vagyok az őre, csak erre születtem én
Ez édeni táj, mit gyilkosnak talál
Nem hagyom, hogy ön ezt hintse...
Nem hagyja, hogy ön ezt hintse...
Nem hagyom, hogy ön ezt...
Nem hagyja, hogy ön ezt...
Nem hagyom, hogy ön, vagy ön, ön, ön - Nem hagyja, hogy ön
Vagy ön, vagy ön, vagy ön, ön, ön - Nem hagyja, hogy ön
Vagy ön, vagy ön, vagy ön, vagy ön - Nem hagyja
Akárki - Akárki
Nem hagyom, hogy ön ezt hintse el
Oké, visszakaphatnánk a jelmezeket, Owen?
Ezek a saját ruháim.
Jó.
Valaki szóljon az idomárnak, hogy a mosómedvék túlóráznak.
Mosómedve-túlóra, emberek. Mindenki a helyére.
Jól vagy, drágám?
Igen, jól vagyok. Nem, nem vagyok jól.
Nem pont ilyen első benyomást akartam kelteni az ideiglenes polgiban.
Akarod, hogy azt mondjam, nem volt olyan rossz?
Tudnád mondani?
Azért kösz.
Szeretlek, édes.
Na jó, gyerünk, srácok. Menjünk haza.
Nem, nem, ti maradjatok. Jól szórakoztok.
Szép a szakállad, Molly. - Kösz, apa.
Biztos, Owen? - Igen, odahaza találkozunk.
Én sétálok, kiszellőztetem a fejem.
Apa. Apropó, fej, még mindig nálad a fej.
Tényleg. Jobb lesz, ha itt befejezem.
Na, talált valakit? - Sajnos nem.
Pedig mennyit dolgoztunk.
NEM MEGY A MET-GÁLÁRA
Ez nem politikai állásfoglalás.
Túl sokszor botlottam meg azokon a lépcsőkön, úgyhogy nem.
A-a. Nem, köszönöm. - Várjunk, ez az.
Mi az? - Egész végig
itt volt a szemünk előtt.
Ki, ő? Az ideiglenes polgi? Ez egy senki.
Igen, az, és önnek pont erre van szüksége.
Egy senkire. Egy biankójankóra. Egy bábra.
Igen. Feldughatom a kezem a hátsójába,
és úgy mozog, ahogy én akarom.
Ó, nőjön fel. - Elég érdekes.
Mintha burgert ennénk, de egy csőben van.
Tökéletes. - Határozottan rontható.
Egy gyors falat után a polgármester a Parkban maradt,
ahol épp egy epizódot forgatnak a kedvenc sorozatából,
a Gina Furcase, FBI-ból.
Most jöjjön Szeles Chang az időjárással.
Csumicsá! - Nézzük, ő-e az emberünk.
De először valaki lábikójának masszírka kell.
Persze. A masszázs utáni masszázs.
Mr. Tillerman! Mr. Tillerman! Várjon!
Hű, szaporán jár. Ha nem csöpögteti a művért,
nem hiszem, hogy a nyomára akadtam volna.
De sikerült, nem? - Polgármester úr? Üdv, én...
Sajnálom, ami az előbb történt. - Mit sajnál?
Azt hittem, a szenvedélyes beszéde az epizód része,
aztán rájöttem, hogy nem, és nagyon pipák magára.
De nagyon pipák. - Tudom. Megvan rá az okuk.
És azt gondoltam: „Várjunk, a fickó nem nekik dolgozik. Hanem nekem.”
A hivatalban senki sem húzza fel magát így semmin.
Csak mítingek vannak, és míting a további mítingekről.
Nem erre számítottam, mikor elvállaltam.
Mire számított? - Ja, nem tudom.
Gondoltam, ordíthatok uzsorás háziurakkal, vagy gyerekkórházat építhetek.
Igazából ezért sétálok, hogy kiszabaduljak a hivatalból. És hogy hot dogot egyek.
Nos, van egy ötletem, amit el akartam mondani.
Egy kampányra gondoltam, ami növelné a park ismertségét és megbecsülését.
Jó, hallgatom.
Várjon. Tényleg? Oké.
Oké. Lássuk. Még nevet is adtam neki.
Halljam. - „Vigyázz, kész, Park.”
Nem tetszik. - Oké, nem gond.
Vannak más verziók. Mondjuk: „Minden Parkon álltam már”?
„Parkoljon nálunk?”
„Sokat akar a Parkba?”
Hideg. - Ezek csak...
Tartsunk egy mítinget? - Jó. Oké, tartunk egy mítinget.
Ez nem az? Nem, jó, tartunk egy mítinget.
De tetszik, hogy vissza akar térni az alapokhoz.
Emlékeztetni az embereket, mit nyújt a park.
Segítené a pénzgyűjtést. - De mennyire.
Mit szól ahhoz, hogy „Én Szív a Park”, a kampányához?
Mint az „Én Szív New York” pólók. - Értem. Tetszik.
De szerintem azok „Én szeretem New Yorkot” pólók.
Szerintem kimondjuk a szívet, de ha nem akarja...
Nem, nem, jó lesz. Beszéljünk még róla.
Én kérek még egy hot dogot. Maga kér?
Még egyet? Eddig mennyit... Jó, persze.
Nocsak, nocsak. Úgy nézem, a parkos muki már könyékig a bábomban van.
Túl késő lenne marionettes hasonlatra váltani?
Játsszuk le, Tillerman.
Csak egy kéznek van ott hely, és az az enyém lesz.
O-ó. Azt hiszem, épp ránk nézett.
Bukjon le. De vezessen! Szervezzen mítinget a polgival!
Ebben az ügyben több a gát, mint az olimpián,
de most átugrottam rajtuk, és követtem a gyilkost ide, a Central Parkba.
Mi itt lakunk!
Jön apa nagyjelenete.
Kicsim, biztos, hogy kivágták a parkfelügyelőt a soriból.
Most beszéltem a parkfelügyelővel.
Ott van.
Apa, leszel a tévében!
Jól nézel ki. - Mi, helyettesítettek?
Lehet, hogy te vagy. A kamera ad plusz hét kilót.
Tiszta izomból? - És szőke hajat?
Örömmel segítek bármiben, amiben tudok. Ez a park néha veszélyes hely.
Kapcsoljuk ki?
Ne! Mi imádjuk. - Kedvenc sorink.
Jó, akkor nézzük.
És ma a sortban jössz az ágyba.
Bitsy mozgatná a szálakat
Hát kerítsünk olyan alakot
Ki hittel megteszi, amit kell És nem rendelkezik gerinccel
Jó ég! Hol a sorvég?
Ez így sima liba
Találjunk egy illetőt Kiben van egy pici hiba
Az erkölcse a zaciba’ De kifogástalan úr
Bár elszámolni kettőig - Se tud kifogástalanul
Ecc-pecc, kimehetsz, hahó Olyan kell, aki hajlandó
Ecc-pecc, kimehetsz, nem jó Olyan kell, ki mindig hívható
Kár a szóért, több duma nem kell Lehet már húzni el
Nem jut neked hely a listán
Na, szép napot, kislány!
Nem nyert!
A feliratot fordította: Speier Dávid